Source: https://beta.e-justice.europa.eu/305/HU/court_fees_concerning_european_payment_order_procedure?CROATIA&member=1
Timestamp: 2020-07-04 19:44:36+00:00

Document:
A Horvát Köztársaság bírósági illetékeiről a bírósági illetékekről szóló törvény (Zakon o sudskim pristojbama) (Narodne novine [NN; a Horvát Köztársaság Hivatalos Közlönye] 118/18), valamint a Horvát Köztársaság kormányának a bírósági illetékek mértékéről szóló rendelete rendelkezik.
A bírósági illetékekről szóló törvény 5. cikkének megfelelően a bírósági illetékmértékek keretében előírt illetékeket készpénz nélküli fizetés, készpénz, a Horvát Köztársaság által kibocsátott illetékbélyeg útján vagy elektronikusan kell megfizetni.
A bírósági tevékenység során használt informatikai rendszeren keresztül külön előírások szerint elektronikusan benyújtott kérelmek esetén az illetéket az említett kérelmek benyújtásával egyidejűleg kell megfizetni. A fizetendő összeg a tarifán alapuló előírt illetékösszeg fele.
Azon határozatok kapcsán, amelyeket a bíróság elektronikusan kézbesít, a bírósági tevékenység során használt informatikai rendszeren keresztül külön előírások szerint, a tarifán alapuló előírt illetékösszeg felét kell megfizetni, amennyiben az elektronikus kézbesítéstől számított három napon belül sor kerül a befizetésre.
A bírósági illetékeket valamennyi polgári és kereskedelmi jogi bírósági eljárásban meg kell fizetni. A bírósági illetékekről szóló törvény 11. cikke alapján illetékmentességben részesülnek az alábbiak:
a Horvát Köztársaság és a kormányzati szervek;
a közhatalmat gyakorló személyek és szervezetek az e jogkörök gyakorlásával összefüggésben felmerült eljárások során;
a munkavállalók a munkaviszonyból eredő jogaik gyakorlásával összefüggésben felmerült jogvitákban és egyéb eljárásokban;
a köztisztviselők és munkavállalók a munkaviszonyból eredő jogaik gyakorlásával összefüggésben felmerült közigazgatási jogvitákban;
a horvát függetlenségi háború rokkantjai, a státuszukat igazoló megfelelő dokumentáció alapján, valamint a fogyatékkal élők, a fogyatékkal élők szakértői, szakmai rehabilitációs és foglalkoztatási központjának megfelelő dokumentációja alapján,
a horvát függetlenségi háborúban megölt, eltűnt és fogvatartott katonák házastársai, gyermekei és szülei, a státuszukat igazoló megfelelő dokumentáció alapján;
a horvát függetlenségi háborúban megölt, eltűnt és fogvatartott személyek házastársai, gyermekei és szülei, a státuszukat igazoló megfelelő dokumentáció alapján;
menekültek, lakóhelyüket elhagyni kényszerült személyek és hazatérők, a státuszukat igazoló megfelelő dokumentáció alapján;
segélyekben részesülő rászorulók;
humanitárius szervezetek és a humanitárius tevékenység folytatása közben megölt, eltűnt vagy fogvatartott személyek családjainak védelmével foglalkozó szervezetek, valamint a fogyatékkal élők szervezetei;
a házassági engedélyt kérő kiskorúak;
a gyermek átadása és a gyermekkel aló személyes kapcsolattartás gyakorlása iránt indított eljárásokban a felek;
a kötelező nyugdíjból és általános egészségbiztosításból származó jogokkal, a munkaügyi rendeletek alapján a munkanélküliek jogaival, valamint a szociális jóléti juttatásokkal kapcsolatos eljárásokban a felperesek;
az alkotmány által garantált emberi jogok és szabadságok jogerős egyedi aktusokkal szembeni védelmére irányuló eljárásokban a felperesek (kérelmezők);
a környezetszennyezési kártérítési jogvitákban a felek;
szakszervezetek és magasabb szintű szakszervezeti szövetségek a bérpótlás bírósági jóváhagyása iránti polgári peres eljárásokban és a kollektív munkaügyi vitákban, ezen túlmenően a szakszervezeti képviselők az üzemi tanácsok hatáskörének gyakorlásával kapcsolatos polgári peres eljárásokban;
csődbe jutott adósi minőségükben a fogyasztók;
külön törvény előírása alapján más személyek és szervek.
Az e feltételekkel kapcsolatos kétség esetén a bíróság az igazságügyi minisztériumtól magyarázatot kér.
A fenti 10. pont szerinti mentesség azon humanitárius szervezetekre vonatkozik, amelyek kapcsán a szociális jólétért felelős miniszter megfelelő határozatot hozott.
A bírósági illetékek megfizetése alóli mentesség nem vonatkozik önkormányzati és városi testületekre, kivéve, ha külön törvénynek megfelelően közhatalmi jogkört ruháztak rájuk.
ellenkérelemért – az ellenkérelmet benyújtó fél fizet (az ellenkérelem benyújtása opcionális)
rendkívüli fellebbezésért – a másodfokú bírósági határozat elleni felülvizsgálatra akkor van lehetőség, ha a pertárgyérték meghaladja a 200 000 HRK-t
bírósági illetékeket a felülvizsgálatot kérelmező, valamint a felülvizsgálati ellenkérelmet benyújtó fél fizeti (az ellenkérelem benyújtása opcionális)
I. Kereset, viszontkereset, ítélet és bírósági illeték fizetésére kötelező végzés elleni ellentmondás esetén a vitatott összeggel arányos bírósági illetéket kell megfizetni (amelyet a főkövetelés összege alapján számolnak ki, kamatok és költségek nélkül) a következők szerint:
alsó összeghatár
felső összeghatár (HRK)
összeg (HRK)
II. Az I. pont alatt jelzett illeték felét kell kifizetni az európai fizetési meghagyás kibocsátására irányuló kérelemért, az európai fizetési meghagyást kibocsátó határozatért, és a fellebbezési vagy felülvizsgálati ellenkérelemért.
Amennyiben valamelyik fél elmulasztja az illeték befizetését az előírt határidőn belül, vagy nem tájékoztatja erről haladéktalanul a bíróságot, a bíróság egy újabb 15 napos határidőn belül végrehajthatósági záradékkal látja el az illetékről szóló határozatot vagy a panasszal kapcsolatos határozatot és megküldi a pénzügyi ügynökségnek a fél forrásaiból való végrehajtása céljából, a pénzügyi eszközökkel kapcsolatos döntések végrehajtásáról szól törvény rendelkezéseinek megfelelően.
A bírósági illetékekről szóló törvény 28. cikke alapján a bíróságnak először figyelmeztetnie kell a felet a bíróság illetékfizetési kötelezettséggel kapcsolatos eljárására, és amennyiben a fél nem tesz haladéktalanul eleget a felhívásnak, a bíróság felszólítja, hogy három napon belül fizesse meg az illetéket. Amennyiben a fél a felhívásnak nem tesz eleget vagy nem vesz részt azon bírósági eljárásban, amelynek során az illetéket meg kell fizetni és azt nem fizeti meg, a bíróság határozatot hoz az illetéket illetően, amely után további 100 HRK-t kell megfizetni.
A bírósági illetékeket készpénz nélküli fizetés, készpénz, a Horvát Köztársaság által kibocsátott illetékbélyeg útján vagy elektronikusan kell megfizetni.
A készpénzben megfizetett illeték a bíróság számlájára is befizethető, ebben az esetben a bíróságnak ezt az összeget a beszedés napjától számított öt napon belül be kell fizetnie a bírósági illetékekből származó költségvetési bevételbe.
Az illetéket akkor lehet illetékbélyegben megfizetni, ha az kevesebb, mint 100 HRK.
A fizetési móddal kapcsolatos információkat az elektronikus hirdetőtábla weboldalán, a bírósági honlapokon, valamint a bíróság helyiségeiben kell közzétenni.
A bírósági illetékek bármely bankfiókban vagy postahivatalban befizethetők a Horvát Köztársaság állami költségvetésébe.
Giro számlaszám (CC):1001005-1863000160
Minta: HR64
Hivatkozási szám: 5045-20735-PIN (vagy a befizető más személyes azonosítószáma)
A feleknek a dokumentumokat szokásosan postai úton (ajánlott vagy hagyományos kézbesítéssel) vagy elektronikusan,a bírósági tevékenység során használt informatikai rendszeren keresztül külön előírások szerint kell megküldeniük a bíróság számára.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság